laion/Wikipedia-Exotic huggingface dataset:
יחסי דרום אפריקה – מלזיה

יחסי דרום אפריקה–מלזיה הם יחסי החוץ בין מלזיה לדרום אפריקה. היחסים בין שתי המדינות הם טובים מאוד וממשיכים להשתפר, כאשר שתי המדינות רואות את עצמם כשותפות קרובות בעולם המתפתח. שתי המדינות חברות מלאות בחבר העמים הבריטי. לאחר עצמאותה, מלזיה (אז פדרציית מלאיה) תמכה במהלכים לבידוד ממשלת המיעוט הלבן בדרום אפריקה ומדיניות האפרטהייד, מה שהוביל לפרישת דרום אפריקה מחבר העמים הבריטי בשנת 1961. היא גם הטילה איסור נסיעה על נסיעות לדרום אפריקה וממנה, שהוסר ב-1991, כאשר משרד הקישור הוקם ביוהנסבורג בשנה שלאחר מכן. טיסות ישירות שבועיות בין קואלה לומפור ליוהנסבורג החלו ב-26 באוקטובר 1992. שתי המדינות כוננו יחסים דיפלומטיים ב-8 בנובמבר 1993. במרץ 1997 ערך נשיא דרום אפריקה נלסון מנדלה ביקור ממלכתי במלזיה כדי לחזק את הקשרים הכלכליים בין השניים עם חתימתם על כמה הסכמים כלכליים. בשנת 2003 ביקשה דרום אפריקה השקעות וסיוע רב יותר לבניית כלכלתה ומשאבי אנוש. עד אז מלזיה הייתה כבר המשקיעה השלישית בגודלה במדינה עם השקעותיה בעיקר בתחום הטלקומוניקציה, הנפט והגז והתיירות. בשנת 2010 הייתה מלזיה המשקיעה החדשה הרביעית בגודלה בדרום אפריקה. באותה שנה, מלזיה הייתה שותפת הסחר ה-20 בגודלה בדרום אפריקה עם נפח של כ-4.8 מיליון ראנד. מלזיה מחזיקה בדרום אפריקה נציבות עליונה בפרטוריה. דרום אפריקה מחזיקה במלזיה נציבות עליונה בקואלה לומפור. מדיה וקבצים בנושא יחסי דרום אפריקה – מלזיה בוויקישיתוף "International Relations and Co-operation". Department of International Relations and Cooperation. אורכב מ-המקור ב-14 בפברואר 2018. נבדק ב-14 בפברואר 2018. {{cite web}}: (עזרה) Malaysia‐South Africa relations and the Commonwealth, 1960–95, Mohammad Muda, The Round Table, The Commonwealth Journal of International Affairs,Volume 85, 1996 - Issue 340, pages 423-439 South Africa: Official Yearbook, Department of Information, 1993, page 158 "South Africa, Malaysia to strengthen economic ties". New Straits Times. 1 במרץ 1997. נבדק ב-14 בפברואר 2018. {{cite web}}: (עזרה) "Address by President Nelson Mandela at the Malaysian Institute of Diplomacy and Foregin Relations, Kuala Lumpur". Nelson Rolihlahla Mandela Memorial. 7 במרץ 1997. אורכב מ-המקור ב-14 בפברואר 2018. נבדק ב-14 בפברואר 2018. {{cite web}}: (עזרה) "Keynote address by President Nelson Mandela to South Africa-Malaysia Forum, Kuala Lumpur". Nelson Rolihlahla Mandela Memorial. 8 במרץ 1997. אורכב מ-המקור ב-14 בפברואר 2018. נבדק ב-14 בפברואר 2018. {{cite web}}: (עזרה) Mergawati Zulfakar (3 בספטמבר 2003). "South Africa seeks help to build economy". The Star. אורכב מ-המקור ב-29 ביוני 2011. נבדק ב-14 בפברואר 2018. {{cite web}}: (עזרה) "South African Trade by COUNTRY (Rand '000) [Malaysia]". Department of Trade and Industry (South Africa). אורכב מ-המקור ב-16 בדצמבר 2009. נבדק ב-14 בפברואר 2018. {{cite web}}: (עזרה) "Official Website of High Commission of Malaysia, Pretoria". Ministry of Foreign Affairs, Malaysia. נבדק ב-14 בפברואר 2018. {{cite web}}: (עזרה) "Home". South African High Commission Malaysia, Kuala Lumpur. נבדק ב-14 בפברואר 2018. {{cite web}}: (עזרה)
ילנה אנטולייבנה איליוחינה

ילנה אנאטולייבנה אליוחינה (ברוסית: Елена Анатольевна Илюхина) היא כלכלנית ואשת עסקים רוסייה, המכהנת כסמנכ"לית נשיא תאגיד גזפרום נפט לענייני תאגיד ומשמשת במקביל גם כיושבת ראש דירקטוריון מועדון הכדורגל זניט סנקט פטרבורג, שימשה במשך 3 שנים כנשיאת פדרציית הכדורגל של העיר סנקט פטרבורג (2020–2023) וחברה בוועד המנהל של התאחדות הכדורגל הרוסית. ילנה נולדה ב-5 בפברואר 1969. בשנת 1993 סיימה את לימודיה באוניברסיטה הכלכלית של סנקט פטרבורג והוכשרה ככלכלנית בשנת 2001. בשנים 1993–1996 שימש כמנכ"לית חברת OSTO ובהמשך כמנכ"לית חברת פירמה אונגה פלוש עד 1999. היא עבדה במספר חברות השקעות ובתחום הבנקאות וייעצה לחברות בתחום המשפטי. בשנת 2008 מונתה לחברה בדירקטוריון תאגיד גזפרום נפט. בשנת 2009 מונתה ליישם את פרויקט מרכז לאחטה כמנכל"ית המתחם. בשנת 2019 מונתה ליושבת ראש דירקטוריון מועדון הכדורגל זניט סנקט פטרבורג ולחברה בפדרציית הכדורגל של העיר סנקט פטרבורג, המנהלת את אליפות העיר. באוקטובר 2020 התמודדה לתפקיד נשיאת האיגוד הבין-אזורי של פדרציות הספורט האזוריות לכדורגל "צפון-מערב", המנהל את טורנירי הכדורגל של צפון מערב רוסיה ומאגד את פדרציות הכדורגל של רפובליקת קרליה, קומי, הניינץ, מחוזות ארכנגלסק, קלינינגרד, מורמנסק, נובגורוד, פסקוב ופדרציית הכדורגל של סנקט פטרבורג. בדצמבר 2020 נבחרה לנשיאת פדרציית הכדורגל של העיר סנקט פטרבורג. כיהנה בתפקיד זה עד נובמבר 2023. ילנה איליוחינה באתר גזפרום נפט ילנה איליוחינה באתר זניט סנקט פטרבורג Елена Илюхина: «Зенит» недорабатывает в плане подготовки резерва»,‏ sportbox.ru Топ-менеджер «Газпром нефти» Елена Илюхина — об управлении временем и многотысячным коллективом на удаленке Елена Илюхина: На охранных территориях Охтинского мыса не будет строительства Глава «Зенита» рассказала об амбициях клуба стать лучшим в Европе ערך זה הוא קצרמר בנושא רוסים. אתם מוזמנים לתרום לוויקיפדיה ולהרחיב אותו.
פלורוזאורוס

פלורוזאורוס (שם מדעי: Pelorosaurus; משמעות שמו: "לטאה מפלצתית") הוא סוג של דינוזאור זאורופודי שחי באנגליה בקרטיקון התחתון שלפני 132 מיליון שנה מזמננו. דינוזאור זה היה קרוב של הטיטאנוזאורים ושל הברכיוזאוריים וחלק מהחוקרים משייכים אותו אליהם. על פי תומאס ר. הולץ הבן הדינוזאור הגיע לאורך של 24 מטרים ומשקל של 30 טונות והיה בעל גפיים חזקות וארוכות, צוואר ארוך וגבוה ועור קשקשי נוקשה. הממצאים שלו התגלו לראשונה באנגליה ובפורטוגל, אך נחשבו לממצאי צטיוזאורוס בעוד ממצאים נוספים שזוהו אליו היו שייכים לסוג של איגואנודון. הוא תואר ב-1850 בידי החוקר האנגלי גדעון מנטל, בהתבסס על מספר הבדלים עם הצטיוזאורוס. היה זה הזאורופוד השני שתואר לאחר הצטיוזאורוס שתואר בידי ריצ'רד אוון ב-1849, אך הוא סבר שמדובר בתנין יבשתי עצום ממדים. רק מנטל הוכיח שהזאורופוד שנמצא לא היה תנין והוא חי ביבשה, זאת מניתוח של מבנה החוליות שלו. מאובנים רבים שלו התגלו במשך הזמן, כמו בשטחי Wealden Group בדרום אנגליה. במשך השנים הכלילו כמה מינים לסוג זה, כשאלה הועברו לסוגים דומים כמו אורניתופסיס, ו-Haestasaurus. חלק מהמדענים ראו בו קרוב של הקמרזאוריים, בעוד אחרים הכלילו אותו עם הברכיוזאוריים או הצטיוזאוריים. כיום הוא נחשב לטקסון ללא מקור בקבוצת המקרונריה. עצמות זרוע של פלורוזאורוס איור אפשרי של פלורוזאורוס מדיה וקבצים בנושא פלורוזאורוס בוויקישיתוף פלורוזאורוס, באתר האנציקלופדיה של החיים (באנגלית) פלורוזאורוס, באתר GBIF (באנגלית)
מייסון צ'מברלין

מייסון צ'מברלין (באנגלית: Mason Chamberlin‏; 1727 – 1787) היה צייר פורטרטים אנגלי, שהיה אחד החברים המייסדים של האקדמיה המלכותית לאמנויות בשנת 1768. הוא היה תלמידו של פרנסיס היימן. הוא זכור בעיקר בזכות דיוקנו של בנג'מין פרנקלין. צ'מברלין היה תלמידו של פרנסיס היימן. בשנת 1768 הוא היה אחד החברים המייסדים של האקדמיה המלכותית. הוא הציג 50 עבודות באקדמיה בין 1769 ל־1786. כולם היו דיוקנאות. השמות של רובם אינם ידועים בקטלוגים, אך בשנת 1771 הציג ציור באורך מלא של הנסיך אדוארד והנסיכה אוגוסטה, ובשנת 1774 אחד של קתרין מקולאי. הוא גם הציג 22 יצירות בחברת האמנים ושתים בחברה האמנים החופשית. צ'מברלין ידוע בזכות דיוקנו של בנג'מין פרנקלין, שהוזמן על ידי בעל אדמות וירג'יני עשיר וחבר של פרנקלין בלונדון, הקולונל פיליפ לודוול השלישי. צ'מברלין צייר אותו בשנת 1762. הציור מראה את פרנקלין יושב בחדר העבודה שלו וברק מכה מחוץ לחלון ופוגע בכליא ברק שעל ביתו. פרנקלין מסתכל שמאלה על סט פעמוני הברק (מכשיר שהמציא), שהיה מצלצל כאשר הברק היה פוגע במוט שעל הגג. פרנקלין יכול היה להשתמש בחשמל על מנת לבצע את הניסויים שלו. מאוחר יותר בשנת 1762 (או בתחילת 1763) נוצר הדפס (אולי כחלק מההסכם בין צ'מברלין ללודוול), על ידי החרט יליד אירלנד אדוארד פישר (1730–1785). בנו של פרנקלין ויליאם ביקש למכור 100 עותקים של ההדפס באמריקה, מתוכם 18 פרנקלין הפיץ בעצמו, בעיקר לחברים בניו אינגלנד. זה היה ההדפס המועדף על פרנקלין באותה תקופה, בין השאר בגלל היותו מדויק. הציור המקורי נמצא בבעלות מוזיאון פילדלפיה לאמנות. גם בנו של פרנקלין, ויליאם, הזמין העתק של הציור זה, כדי שפרנקלין ייתן לו אותו במתנה לתלייה בחדר האוכל של ביתו החדש – ההנחה היא שהעותק נשלח לאמריקה, אך נעלם. צ'מברלין נפטר בבנייני בארטלט, הולבורן, ב־20 בינואר 1787. בנו, שנקרא גם מייסון, היה צייר פורה שהציג 68 נופים בלונדון בין השנים 1780–1827, מתוכם 58 הוצגו באקדמיה המלכותית. מדיה וקבצים בנושא מייסון צ'מברלין בוויקישיתוף "Mason Chamberlin (1722-1787), Portrait painter" Radford, Ernest (1885–1900). "Chamberlin, Mason". Dictionary of National Biography. London: Smith, Elder & Co.
Pete Davidson

Pete Davidson (בעברית: פיט דייווידסון) הוא שיר של הזמרת-יוצרת האמריקאית אריאנה גרנדה, מתוך אלבום האולפן הרביעי שלה, Sweetener. השיר יצא לאור ב-17 באוגוסט 2018, על ידי חברת התקליטים ריפבליק רקורדס. את השיר כתבה גרנדה יחד עם ויקטוריה מונה ושני מפיקיו, טומי בראון וצ'ארלס אנדרסון. השיר קרוי על שמו של הארוס לשעבר של גרנדה, פיט דייווידסון. השיר היה האחרון שהוקלט באלבום Sweetener. השיר נכתב כשגרנדה החלה לצאת עם פיט דייווידסון, הארוס שלה לשעבר. ההודעה הראשונה על השיר הייתה בפוסט שהעלתה גרנדה באינסטגרם ב-31 במאי 2018, עם התמונה הראשונה שלה עם דייווידסון, ובו כתבה "i thought u into my life 💭 woah ! look at my mind 💡⚡️🙈", חלק מהמילים לשיר העתידי שלה באותה עת. המילים האלו היו רמז לאותו שיר. ב-7 ביוני 2018, גרנדה אישרה שהקליטה לאחרונה אינטרלוד (קטע ביניים) ל-Sweetener. ב-17 ביוני 2018, היא פרסמה קטע מהאינטרלוד, ובאותו היום אישרה את שם השיר "Pete". מאוחר יותר שם השיר שונה ל"Pete Davidson". השיר קיבל בעיקר ביקורות חיוביות. ניל מק'קורמיק מדיילי טלגרף כתב על השיר "יפהפה לחלוטין, ממתק ששום דבר לא ממס לקריאות "אוו" מאושרות". לואיס ברטון מאייריש טיימס אמר שהשיר "מוסיף קלילות להקלטה". בריטני ספנוס מרולינג סטון אמרה ש"Pete Davidson" הוא "שיר שמעביר את הנקודה רק עם הכותרת שלו, היא מצאה את שלוותה." מידע על הסינגל "Pete Davidson" באתר מיוזיק בריינז סרטון השיר "Pete Davidson" באתר יוטיוב אריאנה גרנדה, טומי בראון, צ'ארלס אנדרסון, ויקטוריה מונה טומי בראון, צ'ארלס אנדרסון "Breaking Down the Meaning of Ariana Grande's 'Pete Davidson' Lyrics". Elle. 17 באוגוסט 2018. נבדק ב-19 בנובמבר 2018. {{cite web}}: (עזרה) "Ariana Grande on Twitter". Twitter. נבדק ב-2018-11-01. "Ariana Grande on Instagram: "i thought u into my life 💭 woah ! look at my mind 💡⚡️🙈"". Instagram. נבדק ב-2018-11-19. "Ariana Grande Explains Why She Changed 'Pete' Song Title to 'Pete Davidson': 'I Love His Name & I Love Him'". Billboard. נבדק ב-2019-06-16. "Ariana Grande, Sweetener, review: Out of the dark came sweetness". www.telegraph.co.uk. נבדק ב-2018-11-19. "Ariana Grande: Sweetener review – Celebrating the art of being okay". The Irish Times (באנגלית). נבדק ב-2019-06-16. Spanos, Brittany. "Review: Ariana Grande Finds Serenity and Has Some Fun on ' Sweetener'". Rolling Stone. נבדק ב-17 ביוני 2019. {{cite web}}: (עזרה)
פרובקטרוזאורוס

פרובקטרוזאורוס (שם מדעי: Probactrosaurus; משמעות השם: "לפני בקטרוזאורוס") הוא סוג של דינוזאור צמחוני מהקבוצה דמויי הדרוזאורים, הקרובה להדרוזאוריים בעלי "מקור הברווז". הוא התקיים במזרח אסיה של הקרטיקון העליון לפני 96 עד 88 מיליון שנה מזמננו. הדינוזאור התגלה בידי משלחת סובייטית-סינית למדבר גובי שבמונגוליה סביב 1960 והוא תואר ב-1967 בידי החוקר הרוסי אנטולי קונסטאנטינוביץ' רוז'דסטוונסקי (Anatoly Konstantinovich Rozhdestvensky). הוא נתן לדינוזאור את שמו עקב הדמיון שלו להדרוזאור בקטרוזאורוס. הסוג כלל רק את המין Probactrosaurus gobiensis, שנקרא על שם הימצאו במדבר גובי. ממצא נוסף של גולגולת שהתגלה במונגוליה ונשלח למוסקבה ובהמשך לבייג'ינג נחשב למין נוסף בסוג אך ב-2002 החוקר דייוויד ב. נורמן ראה בו מין זהה למין המקורי. הפרובקטרוזאורוס היה אורניתופוד אוכל צמחים באורך מוערך של 5.5 מטרים ומשקל של 1 טון. מבנה הלסתות שלו היה צר מעט ביחס להדרוזאורים האמיתיים, עם לסת תחתונה עמוסה בסוללת שיניים כמו אצל האיגואנודון. היו לו גפיים ארוכות ואגודל דוקרני קטן בבסיס הכפות ששימש להגנה. בעבר הוא השתייך למשפחת האיגואנודוניים אך כיום רואים בו אחד מאבות ההדרוזאורים האמיתיים, הקרוב לסוג אאולמביה. מדיה וקבצים בנושא פרובקטרוזאורוס בוויקישיתוף פרובקטרוזאורוס, באתר האנציקלופדיה של החיים (באנגלית) פרובקטרוזאורוס, באתר GBIF (באנגלית)
Sweet Melody

Sweet Melody (בעברית: מנגינה מתוקה) הוא סינגל שהוקלט על ידי להקת הבנות הבריטית ליטל מיקס. השיר יצא לאור ב-23 באוקטובר 2020, כסינגל מתוך אלבום אלבומה השישי של הלהקה Confetti, על ידי חברת התקליטים תקליטי RCA UK. השיר הוא הסינגל השלישי מתוך האלבום. ב-18 באוקטובר 2020, הלהקה פרסמה סרטון טיזר בעמוד הטוויטר, ורמזה להודעה בקרוב. ב-19 באוקטובר, חשפה את תאריך יציאת השיר יחד עם תצוגה מקדימה של הקליפ שלו. השיר עצמו נכתב על ידי בריאן גרסיה, מורטן ריסטורפ, רובין אוליבר פריד, אוזואכי אמניקה, טיילור פארקס והופק על ידי אוליבר פריד, טיילור פארקס, אוזואכי אמניקה, ריסי ופיפלס. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות. הווידאו קליפ פורסם בערוץ היוטיוב של ליטל מיקס ב-23 באוקטובר 2020, בסמוך לצאת הסינגל עצמו. מידע על היצירה "Sweet Melody" באתר מיוזיק בריינז מילות השיר "Sweet Melody" באתר Genius סרטון השיר "Sweet Melody" באתר יוטיוב בריאן גרסיה, מורטן ריסטורפ, רובין אוליבר פריד, אוזואכי אמניקה, טיילור פארקס אוליבר פריד, טיילור פארקס, אוזואכי אמניקה, ריסי, פיפלס Little Mix drop new single 'Sweet Melody' with amazing video, www.planetradio.com (באנגלית) Sweet Melody, spotify, ‏2020-10-23 (באנגלית) 🔥🔥🔥, twitter (באנגלית) Went something like... 🔥 SWEET MELODY 23.10, twitter (באנגלית) Little Mix – Sweet Melody (באנגלית), נבדק ב-2020-04-24 Holiday, נבדק ב-2020-09-26 Little Mix - Sweet Melody (Official Video), סרטון באתר יוטיוב (אורך: 3:32) British Phonographic Industry Sweet Melody - Single by Little Mix, Apple Music (באנגלית) Sweet Melody (PS1 Remix) - Single by Little Mix & PS1, Apple Music (באנגלית) BBC - Radio 1 Playlist, bbc (באנגלית) Singles to Radio, themusicnetwork (באנגלית) BBC - Radio 2 New Music Playlist, bbc (באנגלית)
פטרוספונדילוס

פטרוספונדילוס (שם מדעי: Pterospondylus; מילולית: "חוליה מכונפת") הוא סוג של דינוזאור תרופוד ממשפחת הצלופיזיים שהתקיים בתור הטריאס לפני 216 מיליון שנה בגרמניה הקדומה. לא כל החוקרים רואים בו סוג נפרד אלא טקסון מוטל בספק. הסוג הוגדר בידי החוקר הגרמני אוטו יקל (אנ') ב-1913 בהסתמך ממצאים מתצורת טרוסינגן (אנ') של מספר חוליות גב בעלות קצוות דמויות-כנף (ומכאן שמו). אחרים רואים בשרידים אלה עצמות של דינוזאור קרוב - הפרוקומפסוגנתוס שחי בגרמניה באותו זמן. הסוג הכיל מין בודד - Pterospondylus trielbae, שמשמעותו: "trielbae " - טרי (קיצור של טריאסי), "Elba" - נהר אלבה. מבנה החוליות מרמז שהיה קרוב לצלופיזיים, מראשוני הדינוזאורים הקיימים והוא היה כנראה צייד זריז באורך 2 מטרים. מדיה וקבצים בנושא פטרוספונדילוס בוויקישיתוף פטרוספונדילוס, באתר GBIF (באנגלית)
The Journey

The Journey (בעברית: המסע) הוא המיני-אלבום הראשון של הזמרת-יוצרת האמריקאית ג'יימי לין ספירס. המיני-אלבום יצא לאור ב-27 במאי 2014, על ידי חברת התקליטים Sweet Jamie Musi. מידע על האלבום The Journey באתר MusicBrainz מידע על האלבום The Journey באתר AllMusic Jamie Lynn Spears, Previews Four New Tracks From Debut EP 'The Journey', idolator, Music News, Reviews, and Gossip on, ‏2014-05-14 (באנגלית)
פיסנוזאורוס

פיסנוזאורוס (שם מדעי: Pisanosaurus) הוא סוג של זוחל קדום שחי בטריאס העליון ומתוערך ללפני 228 עד 216.5 מיליון שנה מזמננו. הוא דומה בצורתו לדינוזאור, אך השתייך לקבוצה נפרדת - סילאזאוריים. הדינוזאור חי באמריקה הדרומית (חבל פטגוניה שבארגנטינה) והוא קרוי על שם החוקר הארגנטינאי ממוזיאון לה פלטה (אנ') חואן ארנלדו פיסנאו (Juan Arnaldo Pisano) בסיומת "saurus" – זוחל/לטאה. הזוחל הקדום דמה במראהו לדינוזאור והגיע לאורך של מטר אחד ומשקל של 2.27 עד 9.1 קילוגרם. ממבנה שיניו ולסתותיו הוא היה אוכל צמחים שנע על שתי רגליים או על בהונותיו. עם זאת חלק מהמפרקים ומפרק האגן היה בעל ציר נמוך והוא לא היה יכול להזדקף בקלות בדומה לדינוזאורים אמיתיים. כמה חוקרים כמו פול סרנו ראו בו כימרה שנוצרה ממספר דינוזאורים, בעוד אחרים ראו בו דינוזאור בעל אגן דמוי עוף הקרוב להיפסילופודוניים, לפברוזאוריים ולהטרודונטוזאוריים. בשנת 2017 מחקר של מבנה השלד העריך שהוא למעשה דמוי דינוזאורים, אך קרוב מאוד לראשוני הדינוזאורים האמיתיים. המאובנים של היצור התגלו בתצורת איסצ'יגואלסטו (אנ'), לא רחוק מאיסצ'יגואלסטו והפארק הלאומי טלמפאז'ה שבסן חואן, ארגנטינה, בו חי לצד ראשוני הדינוזאורים כמו ההררזאורוס או אאורפטור וכן מינים שונים של תראפסידים, ארכוזאורים כמו אטוזאורים ודמויי-תנינים טורפים כמו הזאורוסוכוס הענק וכן דמויי יונקים שונים. ככל הנראה הזוחל הקדום נכחד בתחרות מול ארכוזאורים מפותחים יותר כמו הדינוזאורים או שלא עמד בשינויי אקלים קשים. מדיה וקבצים בנושא פיסנוזאורוס בוויקישיתוף פיסנוזאורוס, באתר האנציקלופדיה של החיים (באנגלית) פיסנוזאורוס, באתר GBIF (באנגלית)
סילאזאוריים

סילאזאוריים (שם מדעי: Silesauridae) היא משפחה של זוחלים קדומים ארכוזאורים שהשתייכו לקבוצה דמויי דינוזאורים והיו מאבותיהם של הדינוזאורים האמיתיים. הם חיו רק בתור הטריאס מלפני 245 מיליון שנה עד ללפני 203 מיליון שנה. עם זאת המדענים חלוקים על סיווגם של סוגים שונים למשפחה. כמה חוקרים רואים בה קבוצה פרפילטיות שאולי הדינוזאורים השתלשלו ממנה. ילסילאזאוריים היו בעלי גפיים ארוכות, לסתות רחבות ועמוד שדרה יציב והם יכלו להזדקף ולנוע היטב על היבשה, אותה הם חלקו עם ראשוני הדינוזאורים כמו ההררזאוריים ועם תנינאים קדמונים טורפים. הם מילאו גומחות שונות בעוד חלקם כמו Lewisuchus היו טורפים, אחרים כמו הפיסנוזאורוס וה-Kwanasaurus ניזונו בעיקר מצמחייה. אחרים היו אוכלי חרקים. משפחה זו נכחדה עם סוף הטריאס, אולי כתוצאה מתחרות יתר עם זוחלים אחרים או עקב שינויי אקלים קשים. סוג Agnosphitys? סוג Asilisaurus סוג Ignotosaurus סוג Lewisuchus סוג פיסנוזאורוס (Pisanosaurus)? סוג Soumyasaurus קבוצה Sulcimentisauria סוג Diodorus סוג Eucoelophysis סוג Kwanasaurus סוג Lutungutali סוג Sacisaurus סוג Silesaurus סוג Technosaurus מדיה וקבצים בנושא סילאזאוריים בוויקישיתוף סילאזאוריים, באתר האנציקלופדיה של החיים (באנגלית)
יחסי איטליה–הולנד

יחסי איטליה–הולנד הם יחסי החוץ בין הרפובליקה האיטלקית לממלכת הולנד. במהלך ימי הביניים היו שתי המדינות חלק מהאימפריה הפרנקית, ולאחר מכן חלק מהאימפריה הרומית הקדושה. בשנת 1951, לאחר מלחמת העולם השנייה, היו שתי המדינות מהחברות המייסדות של קהילת הפחם והפלדה האירופית. בשנת 1957 הן היו שותפות לייסוד הקהילה הכלכלית האירופית, אשר היוו את הבסיס להקמת האיחוד האירופי מאוחר יותר. כיום, שתי המדינות הן חברות מלאות באיחוד האירופי, בארגון האמנה הצפון-אטלנטית ובארגון לשיתוף פעולה ולפיתוח כלכלי. איטליה מחזיקה בהולנד שגרירות בהאג וקונסוליה כללית באמסטרדם. הולנד מחזיקה באיטליה שגרירות ברומא, קונסוליה כללית במילאנו ו-14 קונסוליות של כבוד באנקונה, בארי, בולוניה, קליארי, קטניה, פירנצה, ג'נובה, ליבורנו, נאפולי, פלרמו, טריאסטה, טורינו, ונציה וורונה. מדיה וקבצים בנושא יחסי איטליה–הולנד בוויקישיתוף "Ambasciata d'Italia - L'Aja". amblaja.esteri.it (באיטלקית). נבדק ב-2020-09-18.
Elated!

Elated! (בעברית: נרגש!) הוא המיני-אלבום השמיני של הזמרת-יוצרת אמריקאית בי מילר. האלבום יצא לאור ב-23 באוקטובר 2020, על ידי חברת התקליטים הוליווד רקורדס. מידע על האלבום Elated! באתר MusicBrainz Elated, Discogs (באנגלית) elated! by Bea Miller, apple
פיקאיה

פיקאיה (שם מדעי: Pikaia) הוא סוג נכחד של בעל חיים ממערכת המיתרניים שאינו קרוב לאף מיתרן מודרני ולא היה חולייתן אמיתי או קשור לבעלי הגולגולת, אף שהיה בעל מאפיינים דומים. היצור הקדום התגלה בפצלי ברג'ס שבהרי הרוקי הקנדיים, קולומביה הבריטית והוא תואר ב-1911 בידי הפלאונטולוג האמריקאי צ'ארלס דוליטל וולקוט. את שמו קיבל על שם פסגת פיקה שבפארק הלאומי באנף וידועים מעל 13 מאובנים שלו, כך שהיה נפוץ במשך הקמבריון בו חי, כחלק מהתופעה המכונה הפיצוץ הקמבריוני. במקור הוא לא נחשב למיתרן אלא לבן לקבוצת התולעים הרב-זיפיות. יצור מוזר זה היה אחד המיתרניים הקדומים ביותר הידועים והוא אינו קרוב לקבוצות המוכרות כיום, אך הזכיר מעט את האזמלוניים וייתכן שהיה יכול לשחות בתנועת פיתול בדומה לצלופח או למיקסיניים. אורכו הגיע ל-38 מילימטרים בהתבסס על המאובנים בהם השתמר. החוקר האנגלי סיימון קונווי מוריס חקר את ממצאי הפיקאיה ומצא בו מיתר גב, סימן היכר הקיים רק אצל מיתרניים. עם זאת הוא היה חסר כל מערכת של מיתרן מודרני. היצור הקדום משויך למשפחה עצמאית - Pikaiidae שהיא מהעתיקות שבמיתרניים. לא ברור איך חי ואיך ניזון וייתכן שהיה אוכל פלנקטון בדומה למספר תולעים או שתפס טרף שנע סביבו. גופו היה חלול וערום והוא כנראה נע בעזרת התפתלויות במים כנגד הזרם. צאצאיו פיתחו שרירי סנפירים וזימים והפכו לחולייתנים הקדומים ביותר. פיקאיה (בצהוב) בהשוואה לאדם מדיה וקבצים בנושא פיקאיה בוויקישיתוף פיקאיה, באתר GBIF (באנגלית)
עונת 2013/2014 בליגה הבלקנית בכדורסל

עונת 2013/2014 בליגה הבלקנית בכדורסל (BIBL) הייתה העונה ה-6 של תחרות אירופית זו לקבוצות כדורסל. המשחק הראשון במסגרת שלב הבתים התקיים ב-15 באוקטובר 2013 והגמר נערך ב-27 באפריל 2014. בתחרות השתתפו 9 קבוצות, 2 מבולגריה, 2 מקוסובו, 2 מצפון מקדוניה, 1 ממונטנגרו, 1 מרומניה ו-1 מישראל. לראשונה השתתפו בליגה קבוצות מקוסובו, בעקבות כך פרשה סרביה מהתחרות. לעונה זו נרשמו למפעל כ-9 קבוצות ששובצו לבית יחיד בסגנון ליגה. הקבוצות שיחקו במתכונת של שני סבבים, בית וחוץ נגד כל אחת מקבוצות הבית, בסך הכל כ-16 משחקים, כאשר 2 הראשונות העפילו באופן ישיר לפינל פור, והקבוצות במקומות 3-6 לשלב השני. הקבוצות שהעפילו לשלב השני, שיחקו צמד משחקים נגד יריבה בודדת בשיטת הצלבה, מקום 3 נגד 6 ומקום 4 נגד 5. צמד המנצחות בסיכום המשחקים העפילו לפיינל פור אחת נגד השנייה ובמקביל, חצי הגמר השני שוחק בין שתי הקבוצות שסיימו ראשונות בשלב הבית הראשון. לבסקי סופיה זכתה באליפות הליגה בפעם השנייה. בשלב המנצחת נקבעה על פי מספר הנק' בסיכום צמד המשחקים, במשחק הראשון במקרה של תוצאת תיקו בתום הזמן החוקי לא התקיימה הארכה. סיכום המשחק 74-74
Boys Like You

Boys Like You (בעברית: בנים כמוך) הוא סינגל שהוקלט על ידי המוזיקאי האמריקאי וו איז פנסי, ביחד עם הזמרת-יוצרת האמריקאית מייגן טריינור והזמרת אריאנה גרנדה. השיר יצא לאור ב-23 בנובמבר 2015, על ידי חברת התקליטים ריפבליק רקורדס, כסינגל שלא מתוך אלבום. השיר הגיע למקום ה-18 במצעד השירים מתחת להוט 100. השיר נכתב על ידי ג'ייק האגוד, ג'יי. אר. רותם, ג'ייסון גאנט ובוב דיפיירו והופק על ידי ג'יי. אר. רותם. ג'ייק האגוד הכיר את טריינור בנאשוויל כשהייתה בת 19 והשניים היו כותבי שירים. בשנת 2015 הוא חתם על חוזה הקלטות עם ביג משין רקורדס והוציא את הסינגל "Goodbye" ובהמשך את שיתוף הפעולה עם טריינור וגרנדה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות. השיר זכה להצלחה מסחרית מתונה ברחבי העולם. בשבוע בכורתו, הצליח להגיע למקום ה-18 במצעד השירים מתחת להוט 100, תוך שדורג במקום ה-26 במצעד השירים שבניו זילנד. במצעד השירים שבפולין זכה להצלחה מתונה גם כן, כאשר הגיע למקום ה-47 בלבד. איגוד תעשיית ההקלטות הניו זילנדי העניק לשיר את תואר הזהב, על מכירות של למעלה מ-7,5000 עותקים במדינה. מידע על הסינגל "Boys Like You" באתר מיוזיק בריינז סרטון השיר "Boys Like You" באתר יוטיוב מידע על הרצועה "Boys Like You" באתר ספוטיפיי ג'ייק האגוד, ג'יי. אר. רותם, ג'ייסון גאנט, בוב דיפיירו Boys Like You, נבדק ב-2020-10-28 Who is Fancy, Billboard Who Is Fancy (Ft. Ariana Grande & Meghan Trainor) – Boys Like You (באנגלית), נבדק ב-2020-10-28 Christina Garibaldi, Ariana Grande, Meghan Trainor, Who Is Fancy Get Fun And Flirty During First Performance Of 'Boys Like You', MTV News (באנגלית) Who Is Who Is Fancy? A Look Into the Artist With the Puzzling Name, Time The Official New Zealand Music Chart, THE OFFICIAL NZ MUSIC CHART (באנגלית) ZPAV :: Bestsellery i wyróżnienia - AirPlays - Top - Archiwum, bestsellery.zpav.pl המרכז החדש שלכם למוזיקה - Android App ב-Google Play, באתר play.google.com Top 40/M Future Releases | Mainstream Hit Songs Being Released and Their Release Dates ..., web.archive.org, ‏2015-11-28